הפועל כפר סבא: נתן שקורי חוזר
המגן שגדל בקבוצת הנוער של המועדון ושוחרר בקיץ, ישוב להתאמן עם הקבוצה וישחק במדיה גם בעונה הנוכחית
גור מוטולהעדכון אחרון: 05.10.02 , 23:51
המגן נתן שקורי הגיע בסוף השבוע להבנות עם הפועל כפר-סבא על הצטרפותו לקבוצה בעונה הנוכחית. שקורי, יוצא קבוצת הנוער של המועדון, התאמן עם כפר סבא במהלך הקיץ, אך לא הגיע להסכמה על תנאיו הספיים ועבר להתאמן במכבי כפר-כנא.
לאחרונה שב שקורי להתדיין עם הנהלת כפר-סבא על אפשרות שימשיך בכל זאת בקבוצה. פגישה שקיים שקורי עם מנכ"ל הפועל כפר סבא, גבי קצרה, השלימה את המשא ומתן והביאה להשלמת העיסקה. עתה מסתבר כי אי החתמתו של שקורי בתחילת העונה, היתה אחת הסיבות לאי שביעות רצונו של גיא לוי, שאימן את הקבוצה במהלך הקיץ ועזב אותה לפני המחזור הראשון. בשבוע שעבר החתימה הקבוצה את דניאל היידמן, שגם הוא יכול לשחק כמגן ימני, אולם בנוסף הוא יכול גם לשחק כקשר בצד ימין.
המשא ומתן לגבי שיחרורו של אוהד כהן מהקבוצה לא מתקדם בשלב זה. הבעלים של הקבוצה, אלי טביב, מסרב בשלב זה לשחרר את השחקן, אולם פרקליטו של השוער, עו"ד יצחק גואטה, אמר כי הוא מקווה שבימים הקרובים תהיה התפתחות חיובית. לדבריו גם כפר סבא תבין שעדיף לשחרר את כהן, שהביע את רצונו לעזוב את הקבוצה.
הפועל כפר סבא. אילוסטרציה